Súradnice: 49°24′54″S 18°43′08″V﻿ / ﻿49,4151°S 18,7190°V﻿ / 49.4151; 18.7190

 **Zákopčiansky potok** je potok v regióne Kysuce, na území mesta Čadca a obcí Zákopčie a Raková v okrese Čadca v Žilinskom kraji. Je pravostranným prítokom Rakovej, v povodí Kysuce; má dĺžku 6,6 km. Je vodným tokom V. rádu. Hydrologické poradie (číslo povodia): 4-21-06-5766. Geomorfologická kategorizácia: geomorfologický celok Javorníky, geomorfologický podcelok Vysoké Javorníky.

Prameň
------

Pramení v nadmorskej výške 812 m n. m. v lesnom extraviláne na severnom úbočí vrchu Chotárny kopec s nadmorskou výškou 906 m n. m. 400 m na sever od vrchola Chotárneho kopca, na území mesta Čadca, v geomorfologickom podcelku Vysoké Javorníky. Chotárny kopec zároveň tvorí trojchotárnik medzi mestom Čadca a obcami Ochodnica a Dunajov

Opis toku
---------

Tečie severným smerom, v nadmorskej výške 677 m n. m. pretína obecnú hranicu a vteká na územie obce Zákopčie, v nadmorskej výške 657 m n. m. priberá bezmenný pravostranný prítok, v nadmorskej výške 623 m n. m. priberá bezmenný ľavostranný prítok, ľavým brehom obmýva les *Jedličná*, pravým brehom obmýva les *Brestová*, stáča sa do smeru severozápad, vyteká z lesa a vteká do poľnohospodárskeho extravilánu, v nadmorskej výške 602 m n. m. vteká do intravilánu časti obce *U Holých*, v nadmorskej výške 586 m n. m. priberá bezmenný pravostranný prítok, v nadmorskej výške 575 m n. m. priberá bezmenný ľavostranný prítok, v nadmorskej výške 569 m n. m. opúšťa intravilán časti obce *U Holých*, preteká trvalým trávnym porastom, v nadmorskej výške 561 m n. m. priberá bezmenný ľavostranný prítok a vteká do lesa, pravým brehom obmýva les *Brehy*, oblúkom sa stáča do smeru západ, v nadmorskej výške 541 m n. m. priberá bezmenný pravostranný prítok, ľavým brehom obmýva les *Mladá hora*, v nadmorskej výške 508 m n. m. vteká do intravilánu obce Zákopčie do jej ústrednej časti obce *Zákopčie Stred*, v nadmorskej výške 506 m n. m. priberá bezmenný ľavostranný prítok od časti obce *U Kordišov*, meandruje, v nadmorskej výške 491 m n. m. priberá bezmenný ľavostranný prítok, ľavým brehom obteká úpätie kopca *Vŕšok* s nadmorskou výškou 671 m n. m. podteká cestu *Raková-Zákopčie* a zároveň vteká na obecnú hranicu medzi Zákopčím a Rakovou, po ktorej tečie záverečných 50 m do ústia a v nadmorskej výške 470 m n. m. ústi do Rakovej ako jej pravostranný prítok. Raková ďalej ústi do Kysuce. *Zákopčiansky potok* má osem bezmenných prítokov.

*Zákopčiansky potok* pramení a krátky úsek preteká na území mesta Čadca, preteká územím obce Zákopčie a krátky úsek v závere toku spolu s ústim preteká po obecnej hranici medzi obcami Zákopčie a Raková v okrese Čadca v Žilinskom kraji, v geomorfologickom celku Javorníky, v geomorfologickom podcelku Vysoké Javorníky.

Pôvod názvu
-----------

Názov vodného toku *Zákopčiansky potok* má pôvod v názve obce Zákopčie, v priestore ktorej preteká a ústi. Z toponyma *Zákopčie* rozšírením o formant *-ský*, resp. aloformant *-iansky*, a kombináciou so všeobecným podstatným menom potok s významom *menší prirodzený vodný tok* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Zákopčiansky potok* ako súčasť veľmi početnej skupiny názvov v slovenskej toponymii, najmä hydronymii. Názov obce *Zákopčie*, ako typický predstaviteľ predponovo-príponového toponyma, má pôvod v polohe pomenúvaného geografického objektu z hľadiska pomenúvateľa vo význame *objekt ležiaci za kopcom, za menšou vyvýšeninou v teréne, za vŕškom*. Motivácia pomenovania je aj v súčasnej slovenčine jasná.

Hydronymum *Zákopčiansky potok* bolo štandardizované v roku 1994. Najstarší dochovaný písomný záznam toponyma Zákopčie je z roka 1662.

Referencie
----------

1. ↑  Názvy vodných tokov. Bratislava: Úrad geodézie, kartografie a katastra Slovenskej republiky. Dostupné online  (cit. 2021-12-12).
2. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava : Štátny geologický ústav Dionýza Štúra, 2011. Dostupné on-line na  [cit. 2021-12-13].
3. ↑  Priebeh vodného toku Zákopčiansky potok v Základnej báze údajov geografického informačného systému ZB GIS. Dostupné on-line na  [cit. 2021-12-14].
4. ↑  Geografické názvoslovie Základnej mapy ČSSR 1:50 000 z územia Slovenskej socialistickej republiky, 1. Názvy nesídelných geografických objektov, Stredoslovenský kraj. Slovenský úrad geodézie a kartografie, č. P-164/1976 z 23.6.1976, Kartografické informácie 9. 177 s. S. 123. Bratislava 1976. 79-008-76.
5. ↑  Jaromír Krško; Drahomír Velička. *Hydronymia povodia Kysuce*. 1. vyd. Banská Bystrica : Univerzita Mateja Bela Fakulta humanitných vied, 2011. 207 s. (Hydronymia Slovaciae.) ISBN 978-80-557-0266-7. S. 158.
6. ↑  Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 11, 103. 079-902-87.
7. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 24, 25, 142.
8. ↑  Geografické názvy okresu Čadca A40. Geografické názvoslovné zoznamy OSN Slovenskej republiky. Bratislava: Úrad geodézie, kartografie a katastra SR, GK-1634/1994 z 3.6.1994. 78 s. S. 155, 56, 58, 62, 65, 71. ISBN 80-85672-14-6.

  


| * z
* d
* u
Vodné toky v povodí Kysuce (od prameňa pod Čierňanku) |
| --- |
| *Kysuca* → *Váh* → *Dunaj* → *Čierne more* |
| 
* Bahanský potok
* Beloňov potok
* Biely potok
* Blažičkov potok
* Bobkov potok
* Briavsky potok
* Cudrákov potok
* Čerenka
* Červená hlina
* Čierny potok
* **Čierňanka**
* Črchľový potok
* Dlžiansky potok
* Dučkov potok
* Duskov potok
* Dybalčanský potok
* Flintov potok
* Gábrišovský potok
* Gajdošov potok
* Galkovo
* Gregušov potok
* Hlinenský potok
* Hromadíkov potok
* Chabrov potok
* Jedľovník
* Kelčov
* Kohútovo
* Kordišov potok
* Korchan
* Kováčov potok
* Krištofov potok
* Kuchriskov potok
* Kýčera
* Letov potok
* Makovský potok
* Martinkovský potok
* Medovec
* Mičkové
* Mičlov potok
* Mravcov potok
* Nekorancov potok
* Okrúhly potôčik
* **Olešnianka**
* Papajovský potok
* Pavelkovský potok
* Podkušov potok
* Podvysoká
* Postalka
* **Predmieranka**
* **Raková**
* Rekšákovský potok
* Rovňanský potok
* Rulcov potok
* Rusinov potok
* Semetešský potok
* Siheľník
* Staškov
* Svrčinovec
* Škradňanský potok
* Trojačka
* Trstená
* Turkovský potok
* Varechovský potok
* Vyhniarsky potok
* Z Lazov
* Zákopčiansky potok
* Zemanov potok
* Žilinčiarov potok

 |